497.21 ORDNI LI JWAQQAF L-AĠENZIJA DWAR VISA U RESIDENZA F’MALTA L-AVVIŻ LEGALI 107 tal-2017, kif emendat bl-Avviż Legali 201 tal-2017 L-AVVIŻ LEGALI 107 tal-2017, kif emendat bl-Avviż Legali 201 tal-2017 1. Titolu. It-titolu ta’ dan l-Ordni huwa l-Ordni li jwaqqaf l-Aġenzija dwar Visa u Residenza f’Malta. Tifsir. Emendat: A.L.201 tal-2017. 2. F’dan l-Ordni, kemm-il darba r-rabta tal-kliem ma tkunx teħtieġ xort’oħra- "l-Att " tfisser l-Att dwar l-Amministrazzjoni Pubblika; Kap. 497. Kap. 497. " l-Aġenzija " tfisser l-Aġenzija dwar Visa u Residenza f’Malta stabbilit b’dan l-Ordni; " Ftehim tal-Aġenzija " tfisser il-ftehim kif previst fl-artikolu 7; " Ministru " tfisser il-Prim Ministru; " Segretarju Permanenti " tfisser is-Segretarju Permanenti fl-Uffiċċju tal-Prim Ministru. 3. T waqqif tal-Aġenzija dwar Visa u Residenza f’Malta. Emendat: A.L.201 tal-2017. Għandu jkun hemm Aġenzija, li għandha tkun magħrufa bħala l-Aġenzija dwar Visa u Residenza f’Malta li għandha twettaq il-funzjonijiet u dmirijiet tal-amministrazzjoni pubblika fil-materji li ġejjin: (a) ħruġ ta’ ċertifikati ta’ residenza minn investiment u materji amminstrattivi oħra li jkollhom x’jaqsmu ma’ individwi li jixtiequ jibqgħu jew joqgħod u għal żmien indefinit f’Malta jew Għawdex; (b) taħdem u tikkollabora mal-Aġenzija Identità Malta fir-rigward tal-ħruġ ta’ dokumenti tar-residenza minn investiment; (ċ) t waqqaf u timplimenta l-istrateġija tal-Aġenzija għal żmien qasir u fit-tul; (d) tistabbilixxi aġenti akkreditati tal-Aġenzija; (e) tikseb il-baġits operattivi finanzjarji tal-Aġenzija; (f) twettaq kontrolli ta’ diliġenza dovuta dwar l-applikazzjonijiet kollha; (g) timplimenta u żżomm proċeduri operattivi ta’ standard intern; (h) timplimenta strateġija innovattiva ta’ Branding Korporattiva; (i) toħroġ iċ-ċertifikat indefinit ta’ residenza u dokument ta’ residenza f’waqtha; (j) tagħmel intervisti ma’ applikanti għall-Aġenzija hekk kif ikun meħtieġ; (k) tibqa’ aġġornata dwar skemi oħra ta’ residenza internazzjonali minn investiment filwaqt li tiżgura li l-Aġenzija li tibqa’ kompetittiva; (l) til taqa’, twettaq monitoraġġ u tmexxi l-Konċessjonarji tal-Aġenzija magħżula u tipprovdi lilhom l-appoġġ u l-gwida meħtieġa filwaqt li tiżgura l-konformità mal-kundizzjonijiet tal-ftehim fis-seħħ; (m) toħroġ, tmexxi, tissorvelja u twettaq monitoraġġ tal-proċessi Requestfor Proposal fir-rigward tat-tkabbir u t-tixrid tal-Aġenzija b’mod internazzjonali; u (n) dawk il-materji oħrajn li huma anċillari, inċidentali jew konsegwenzjali għall-materji stipulati fil-paragrafi (a) sa (m dawk il-materji oħrajn li huma anċillari, inċidentali jew konsegwenzjali għall-materji stipulati fil-paragrafi (a), kif il-Ministru jista’ jistabbilixxi minn żmien għal żmien: Iżda meta dawk il-materji, kif hemm f’dan is-subartikolu, jkunu jikkonsistu fi jew jinkludu l-amministrazzjoni jew investiment ta’ fondi, il-Ministru għandu jaġixxi bi qbil mal-Ministru responsabbli għall-finanzi meta jkun qed jieħu l-imsemmija deċiżjoni. 4. Ministru responsabbli għall-Aġenzija. (1) Il-Ministru responsabbli għall-Aġenzija dwar Visa u Residenza f’Malta għandu jkun il-Ministru responsabbli għall-investiment. (2) Is-Segretarju Permanenti fil-Ministeru responsabbli għall-investiment għandu jissorvelja l-Aġenzija skont it-termini tal-artikolu 39 tal-Att: Iżda lis-Segretarju Permanenti jista’ jiġi assistit b’dik is-sorveljanza minn Segretarju Permanenti ieħor skont il-proviso għall-artikolu 13(5) tal-Att: Iżda wkoll li jekk Ministru, minbarra l-Prim Ministru, jassumi responsabbiltajiet għall-Aġenzija, is-sorveljanza tagħha għandha taqa’ taħt is-Segretarju Permanenti ta’ dak il-Ministeru. 5. L-Aġenzija tkun suġġetta għall-Att. L-Aġenzija għandha tkun suġġetta għad-dispożizzjonijiet tal-Att u għandha tkun regolata b’dawk id-dispożizzjonijiet. 6. L-Aġenzija għandha tkun regolata mid-dispożizzjonijiet tal-Att dwar l-Amministrazzjoni Finanzjarja u l-Verifika kemm-il darba ma jkunx awtorizzat mod ieħor fil-Ftehim tal-Aġenzija bejn is-Segretarju Permanenti u l-Aġenzija, f’liema każ id-dispożizzjonijiet tal-Ftehim tal-Aġenzija għandhom jipprevalu. 7. L-operat tal-Aġenzija għandu jitwettaq skont il-Ftehim tal-Aġenzija li għandu jiġi miftiehem bejn is-Segretarju Permanenti u l-Aġenzija. 8. Kap tal-Aġenzija. (1) L-Aġenzija għandha tkun immexxija minn Chair person Eżekuttiv li jkun responsabbli għall-prestazzjoni, il-funzjonijiet u d-dmirijiet tal-Aġenzija skont l-Att u li jkun responsabbli għat-tmexxija ta’ kuljum tal-Aġenzija. (2) Iċ-Chair person Eżekuttiv għandu jkun responsabbli sabiex jipprovdi rakkomandazzjonijiet fuq applikazzjonijiet ippreżentati quddiem il-Bord wara li l-verifiki kollha ta’ diliġenza dovuta jiġu mwettqa. (3) Ir-rappreżentanza legali u ġuridika tal-Uffiċċju tal-Aġenzija tvesti fiċ-Chair person Eżekuttiv. 9. Impjieg ta’ persunal. Bla ħsara għad-dispożizzjonijiet tal-Att u ta’ kull leġiżlazzjoni oħra, l-Aġenzija għandu jkollha l-awtorità li tingaġġa l-impjegati tagħha stess. 10. Bord Konsultattiv. Enumerat mill-ġdid: A.L.201 tal-2017. Sostitwit: A.L.201 tal-2017. Il-Ministru responsabbli għall-Aġenzija għandu jistabbilixxi Bord Konsultattiv biex jirrevedi l-każijiet ippreżentati lil u għall-approvazzjoni finali u qabel il-ħruġ tal-karta tar-residenza. 11. Għamla tal-Bord Konsultattiv. Enumerat mill-ġdid: A.L.201 tal-2017. Sostitwit: A.L.201 tal-2017. Il-Bord Konsultattiv għandu jkun magħmul minn: (a) il-Chairman Eżekuttiv; u (b) tlett persuni oħra nominati mill-Ministru responsabbli.